**ΠΡΩΤΟΔΙΚΕΙΟ ΑΛΕΞΑΝΔΡΟΥΠΟΛΗΣ**

*ΔΙΑΔΙΚΑΣΙΑ ΑΣΦΑΛΙΣΤΙΚΩΝ ΜΕΤΡΩΝ*

**ΑΡΙΘΜΟΣ ΑΠΟΦΑΣΗΣ**

**/2024**

**ΤΟ ΜΟΝΟΜΕΛΕΣ ΠΡΩΤΟΔΙΚΕΙΟ ΑΛΕΞΑΝΔΡΟΥΠΟΛΗΣ**

*Αριθμός κατάθεσης αίτησης:*  */ / 2024*

**Συγκροτήθηκε** από τον Πρόεδρο Πρωτοδικών Δημήτριο Θεοδωρακόπουλο, Διευθύνοντα του Πρωτοδικείου Αλεξανδρούπολης χωρίς την σύμπραξη Γραμματέα.

**Συνεδρίασε** δημόσια στο ακροατήριο, στο κατάστημα του Πρωτοδικείου Αλεξανδρούπολης, στις …….. 2024, για να δικάσει την αίτηση:

**Του αιτούντος/ούσας** Όνομα Επίθετο πατρώνυμο μητρώνυμο, ΑΦΜ 0…….0 ΔΟΥ Αλεξανδρούπολης, κατοίκου ………… Νομού Έβρου (οδός …… αριθ. ……..), ο οποίος παραστάθηκε στο Δικαστήριο, διά του πληρεξούσιου δικηγόρου ………………………….. του ΔΣ Αλεξανδρούπολης.

**Της καθ’ ης η αίτηση** Ανώνυμης Τραπεζικής Εταιρείας με την επωνυμία ……………………………….«………………………….. ΑΕ», όπως νόμιμα εκπροσωπείται και εδρεύει Αθήνα Νομού Αττικής (οδός ………… αριθμ. …..), ΑΦΜ 0…..8 ΔΟΥ ΦΑΕ ΑΘΗΝΩΝ και αρ. ΓΕΜΗ 0…………………0, η οποία δεν παραστάθηκε.

 **Ο αιτών/ούσα** ζήτησε να γίνει δεκτή, για τους αναφερόμενους σε αυτή λόγους, η από …………….2024 αίτησή του, που κατατέθηκε στη Γραμματεία του Δικαστηρίου αυτού με αριθμό έκθεσης κατάθεσης ……………/……..2024, η συζήτηση της οποίας καθορίσθηκε για τη δικάσιμο που αναφέρεται στην αρχή της απόφασης.

**ΜΕΛΕΤΗΣΕ ΤΗ ΔΙΚΟΓΡΑΦΙΑ**

## **ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ**

Από τη με αριθμό ……………/……...2024 έκθεση επίδοσης του δικαστικού επιμελητή της περιφέρειας του Εφετείου ………. με έδρα το Πρωτοδικείο ….. όνομα επώνυμο …………….., που προσκομίζει ο αιτών/ούσα, προκύπτει ότι ακριβές επικυρωμένο αντίγραφο της κρινόμενης αίτησης, με πράξη ορισμού δικασίμου και κλήση προς συζήτηση για την αναφερομένη στην αρχή της απόφασης συνεδρίαση του δικαστηρίου, επιδόθηκε νόμιμα και εμπρόθεσμα στην καθ’ ης η αίτηση, η οποία δεν παραστάθηκε στο ακροατήριο, όταν η υπόθεση εκφωνήθηκε από τη σειρά του οικείου εκθέματος και πρέπει να δικασθεί ερήμην. Ωστόσο, η συζήτηση της υπόθεσης θα διεξαχθεί σα να ήταν και αυτή παρούσα (άρθρα 699 §1 σε συνδυασμό με 696 §1 ΚΠολΔ).

Με την κρινόμενη αίτηση του, ο αιτών/ούσα, επικαλούμενος ότι, δυνάμει της αναφερόμενης απόφασης αυτού του δικαστηρίου που εκδόθηκε κατά τη διαδικασία των ασφαλιστικών μέτρων, επιτράπηκε στην καθ’ ης, προς εξασφάλιση απαιτήσεών της από την μνημονευόμενη σύμβαση δανείου, να εγγράψει προσημείωση υποθήκης μέχρι του ποσού που αναφέρει, στο περιγραφόμενο στην αίτηση ακίνητο κυριότητας του, καθώς και ότι η εγγραφείσα προσημείωση δεν τράπηκε σε υποθήκη και εξοφλήθηκε ολοσχερώς η οφειλή προς την καθ’ ης, ζητεί ν’ ανακληθεί η ως άνω απόφαση, για να διαταχθεί η εξάλειψη της προσημείωσης υποθήκης. Η εξεταζόμενη αίτηση αρμόδια φέρεται στο Δικαστήριο αυτό, για να συζητηθεί κατά τη διαδικασία των ασφαλιστικών μέτρων, των άρθρων 686 επ. ΚΠολΔ και είναι παραδεκτή και νόμιμη, στηριζόμενη στις διατάξεις των άρθρων των άρθρων 696 §3, 724 §2 ΚΠολΔ και 1323, 1330 περ. 2 ΑΚ και πρέπει να εξεταστεί και ως προς την ουσιαστική της βασιμότητα, καθώς προσκομίζεται και το πιστοποιητικό κτηματογραφούμενου ακινήτου που προβλέπεται στο άρθρο 5 §2 του ν. 2308/1995.

Από την εκτίμηση του συνόλου των εγγράφων που προσκομίζει ο αιτών/ούσα, πιθανολογήθηκαν τα εξής: Δυνάμει της με αριθμό …/…../…/20… απόφασης αυτού του Δικαστηρίου (διαδικασία ασφαλιστικών μέτρων) εγγράφηκε στο Υποθηκοφυλακείο …………….., στον τόμο …. και φύλλο …….. και αύξοντα αριθμό ……, υπέρ της καθ’ ης, προσημείωση υποθήκης μέχρι του ποσού των ……… ευρώ, προς εξασφάλιση απαίτησης της (κεφαλαίου ……….. ευρώ, πλέον τόκων και εξόδων) από την υπ’ αριθμό ………./…….20….σύμβασης δανείου που καταρτίστηκε μεταξύ της καθ’ ης τράπεζας ως δανείστριας και του αιτούντος ως δανειολήπτη, επί

…………….. ΠΕΡΙΓΡΑΦΗ ΑΚΙΝΗΤΟΥ ………. …………………………………………………………………………………………………………………………., Το περιγραφόμενο ακίνητο περιήλθε στον αιτούντα/ούσα δυνάμει ………………………… του υπ' αριθμ. ………..συμβολαίου της συμβολαιογράφου ………………., το οποίο νόμιμα μεταγράφηκε στα βιβλία μεταγραφών του υποθηκοφυλακείου …………… στον τόμο ……. και με α.α …….,. και έχει ήδη μεταγραφεί στα βιβλία του Κτηματολογίου …….. έχοντας λάβει ΚΑΕΚ ……... Περαιτέρω, πιθανολογείται ότι η ως άνω προσημείωση δεν έχει τραπεί σε υποθήκη και ότι η απαίτηση της καθ’ ης, προς εξασφάλιση της οποίας εγγράφηκε η ανωτέρω προσημείωση υποθήκης έχει αποσβεσθεί λόγω ολοσχερούς εξόφλησης, όπως προκύπτει και από τη με ημερομηνία ……..2024 βεβαίωση εξόφλησης της καθ’ ης. Με τα δεδομένα αυτά συντρέχει μεταβολή των πραγμάτων, που δικαιολογεί την ανάκληση της ως άνω απόφασης αυτού του Δικαστηρίου.

Επομένως, η κρινόμενη αίτηση πρέπει να γίνει δεκτή, να ανακληθεί η αναφερόμενη απόφαση αυτού του δικαστηρίου, που εκδόθηκε κατά τη διαδικασία των ασφαλιστικών μέτρων και να διαταχθεί η εξάλειψη της ως άνω προσημείωσης κατά τα ειδικότερα αναφερόμενα στο διατακτικό.

**ΓΙΑ ΤΟΥΣ ΛΟΓΟΥΣ ΑΥΤΟΥΣ**

 **Δικάζει** ερήμην τη καθ’ ης.

 **Δέχεται** την αίτηση.

**Ανακαλεί** τη με αριθμό …./……/…../20…. απόφαση αυτού του δικαστηρίου, δυνάμει της οποίας η καθ’ ης ενέγραψε στις ………… προσημείωση υποθήκης ποσού ………… ευρώ, επί του ακινήτου που περιγράφεται στο σκεπτικό της παρούσας και στην ανακαλούμενη απόφαση.

**Διατάσσει** την εξάλειψη της προσημείωσης υποθήκης ποσού ……… ευρώ, που ενεγράφη στα βιβλία υποθηκών του Υποθηκοφυλακείου …………… στον τόμο …… φύλλο ….. και αύξοντα αριθμό ……, δυνάμει της ανωτέρω ανακαλούμενης απόφασης αυτού του δικαστηρίου, επί του ακινήτου κυριότητας του αιτούντος, που περιγράφεται στο σκεπτικό της παρούσας και στην ανακαλούμενη απόφαση.

 **Κρίθηκε,** αποφασίστηκε και δημοσιεύθηκε στην Αλεξανδρούπολη, στις ………, σε έκτακτη, δημόσια συνεδρίαση στο ακροατήριο του, χωρίς να παρίστανται οι διάδικοι και οι πληρεξούσιοι δικηγόροι τους.

**Ο ΔΙΚΑΣΤΗΣ Η ΓΡΑΜΜΑΤΕΑΣ**